2013/0015 (COD)

MEDDELELSE FRA KOMMISSIONEN TIL EUROPA-PARLAMENTET



i henhold til artikel 294, stk. 6, i traktaten om Den Europæiske Unions funktionsmåde



vedrørende

Rådets holdning til vedtagelsen af Europa-Parlamentets og Rådets direktiv om interoperabilitet i jernbanesystemet i Den Europæiske Union (omarbejdning)

(EØS-relevant tekst)

1.Baggrund

Den 30. januar 2013 vedtog Kommissionen en omfattende pakke bestående af seks lovforslag, der skal medføre bedre kvalitet og flere valgmuligheder inden for jernbanetransporten i Europa.

Det er nødvendigt at forbedre tjenesternes kvalitet og effektivitet for at gøre jernbanetransport til en mere attraktiv valgmulighed for passagererne og for at tilskynde til trafikoverflytning. Vi kan få mere for pengene og opnå en højere grad af bæredygtighed for få offentlige midler.

Pakken har ligeledes til formål at tilskynde til innovation af EU's jernbaner med henblik på at opfylde forbrugernes forventninger. Dette foregår på tre forskellige indbyrdes forbundne måder:

(1)Ved at åbne de dynamiske passagermarkeder for konkurrence og gøre det obligatorisk at byde på kontrakter om offentlig trafikbetjening.

(2)Ved at styrke infrastrukturforvalternes uafhængighed, så de kan kontrollere alle jernbanenettets kernefunktioner, og ved at sikre rimelig adgang for alle til jernbanetransport.

(3)Ved at styrke jernbaneagenturets rolle som "kvikskranke" for udstedelse af køretøjstilladelser med henblik på markedsføring og sikkerhedscertifikater, der gælder i hele EU, til operatørerne.

Forslaget blev sendt til Europa-Parlamentet og Rådet

(dokument COM(2013) 30 final – 2013/0015 COD):

Den 31. januar 2013 Udtalelse afgivet af Det Europæiske Økonomiske og Sociale Udvalg:

Den 10. juli 2013 Udtalelse afgivet af Regionsudvalget: Den 8. oktober 2013 Europa-Parlamentets førstebehandlingsholdning vedtaget: Den 26. februar 2014 Rådets holdning vedtaget: Den 10. december 2015

2.Formålet med Kommissionens forslag

Kommissionen foreslog en omarbejdning af interoperabilitetsdirektivet (2008/57/EF) med henblik på at udbedre omfattende mangler. På trods af de ændringer, der er blevet gennemført ved hjælp af de tidligere jernbanepakker, gælder der stadig en lang række nationale tekniske regler i hele EU, og køretøjstilladelsesprocedurerne varierer stærkt fra den ene medlemsstat til den anden. De omfattende markedsbarrierer for de nye aktører og jernbanekøretøjsfabrikanterne hindrer opnåelsen af et reelt indre europæisk jernbaneområde.

Kommissionen foreslog at indføre en forenklet og ensartet ramme for køretøjstilladelser samt udvide anvendelsesområdet for de tekniske specifikationer for interoperabilitet (TSI) og afklare disse specifikationers forbindelse med de nationale regler. Kommissionen foreslog at give det Europæiske Jernbaneagentur ("agenturet") yderligere beføjelser for at opnå disse mål.

3.Kommentarer til Rådets holdning

Rådets førstebehandlingsholdning, der blev vedtaget af Transportrådet den 10. december 2015, støtter hovedformålet med Kommissionens forslag om at indføre en fælles køretøjstilladelse.

Rådets holdning indeholder også nye bestemmelser, der tager fat om specifikke sager og nogle medlemsstaters bekymringer: